CELEX: 62010TN0267
Language: sk
Date: 2010-06-16 00:00:00
Title: Vec T-267/10: Žaloba podaná 16. júna 2010 — Land Wien/Komisia

28.8.2010   
            
            
               SK
            
            
               Úradný vestník Európskej únie
            
            
               C 234/42
            
         Žaloba podaná 16. júna 2010 — Land Wien/Komisia
   (Vec T-267/10)
   ()
   2010/C 234/76
   Jazyk konania: nemčina
   
      Účastníci konania
   
   
      Žalobkyňa: Land Wien (v zastúpení: W.-G. Schärf, Rechtsanwalt)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť rozhodnutie z 25. marca 2010,
            
         
               —
            
            
               určiť, že Európska Komisia porušila nariadenie (ES) č. 1049/2001 (1) tým, že žalobkyni neposkytla všetky požadované dokumenty týkajúce sa výstavby tretieho a štvrtého bloku jadrovej elektrárne Mochovce, dopustila sa nečinnosti v zmysle článku 265 ZFEÚ, a v dôsledku toho porušila ods. 3 nariadenia č. 1049/2001,
            
         
               —
            
            
               zaviazať Komisiu na náhradu trov konania žalobkyne, Land Wien.
            
         
      Žalobné dôvody a hlavné tvrdenia
   
   Žalobkyňa napáda rozhodnutie Komisie z 25. marca 2010, ktorým sa zastavilo konanie o sťažnosti týkajúce sa sťažnosti vzhľadom na dokončenie tretieho a štvrtého bloku jadrovej elektrárne Mochovce v Slovenskej republike. Ďalej žalobkyňa vytýka Komisii, že jej neposkytla všetky požadované dokumenty týkajúce sa výstavby tretieho a štvrtého bloku jadrovej elektrárne Mochovce a že sa tým dopustila nečinnosti podľa článku 265 ZFEÚ.
   Na podporu svojej žaloby žalobkyňa tvrdí, že Komisia svojim rozhodnutím z 25. marca 2010 porušila smernicu 2003/35/ES (2) a základné právo podľa článku 37 Charty základných práv Európskej únie.
   V súvislosti so svojou žiadosťou o informácie žalobkyňa tvrdí, že jej žiadosť nebola riadne prejednaná, čím bol porušený článok 42 Charty základných práv. Okrem toho bol porušený článok 7 nariadenia č. 1049/2001.
   Ďalej žalobkyňa zastáva názor, že Komisia svojou nečinnosťou na sťažnosť a na žiadosť o informácie porušila povinnosť konať, ktoré sú stanovené v Zmluve o Euratom a bližšie opísané v rozsudku Súdneho dvora z 27. októbra 2009, ČEZ (C-115/08, zatiaľ neuverejnený v Zbierke).
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).
   
      (2)  Smernica 2003/35/ES Európskeho parlamentu a Rady z 26. mája 2003, ktorou sa ustanovuje účasť verejnosti pri navrhovaní určitých plánov a programov týkajúcich sa životného prostredia, a ktorou sa menia a dopĺňajú s ohľadom na účasť verejnosti a prístup k spravodlivosti, smernice Rady 85/337/EHS a 96/61/ES (Ú. v. EÚ L 156, s. 17; Mim. vyd. 15/007, s. 466).